
     AVIZ
asupra propunerii legislative pentru modificarea  şi completarea Legii nr. 448/2006 privind protecţia şi promovarea drepturilor persoanelor
 cu handicap
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea  şi completarea Legii nr. 448/2006 privind protecţia şi promovarea drepturilor persoanelor cu handicap , trimisă cu adresa nr. PL.x 91 din 11 februarie 2009 şi înregistrat sub nr. 31/187 din  12.02.2009.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 2 din Regulamentul Camerei Deputaţilor, republicat.


Senatul a respins propunerea legislativă în şedinţa din 4 februarie 2009.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă în şedinţa din 3 martie 2009.


Membrii comisiei au examinat propunerea legislativă supusă avizării, expunerea de motive la propunerea legislativă şi avizul favorabil al Consiliului Legislativ cu nr. 899 din 29.07.2008, precum şi punctul de vedere al Guvernului, transmis cu adresa nr. 2746 din 30.10.2008, prin care nu susţine adoptarea iniţiativei legislative.


În urma debaterilor, membrii comisiei au constatat că promovarea iniţiativei legislative ar conduce la influenţe financiare suplimentare asupra bugetului general consolidat, estimate la nivelul unui an bugatar la peste 32 milioane lei, sumă a cărei provenienţă nu este indicată de către iniţiatori, încălcându-se prevederile art. 138, alin (5) din Constituţia României, republicată.


Membrii comisiei au hotărât, cu unanimitate de voturi, avizarea negativă a propunerii legislative.


Prin natura reglementărilor, propunerea legislativă face parte din categoria legilor organice.
                              PREŞEDINTE,                              SECRETAR,
                                  Daniel Buda                              Gabriel Andronache
Consilier

